laion/Wikipedia-Exotic huggingface dataset:
অন্নপূর্ণা মন্দির

অন্নপূর্ণা মন্দির বাংলাদেশের সাতক্ষীরা জেলার সদর উপজেলায় অবস্থিত। অন্নপূর্ণা মন্দির বাংলাদেশের প্রত্নতাত্ত্বিক স্থাপনা হিসেবে স্বীকৃত। সাতক্ষীরা সদর উপজেলা থেকে ১ কিলোমিটার পূর্বদিকে অবস্থিত। এলাকাটি মায়ের বাড়ি নামেই পরিচিত। একই স্থানে পাঁচটি ভিন্ন মন্দির।সেগুলি হল- কালী মাতা মন্দির, শিবমন্দির, কালভৈরব মন্দির, অন্নপূর্ণা মন্দির, রাধাগোবিন্দ মন্দির অবস্থিত বলে একত্রে সাতক্ষীরা পঞ্চমন্দির বলা হয়। জমিদার বিষ্ণুরাম চক্রবর্তী এই পঞ্চমন্দির নির্মাণ করেন। নান্দনিকতার সৌন্দর্য্যের দিক থেকে অন্নপূর্ণা মন্দির অন্য মন্দির গুলো থেকে আলাদা। মন্দিরটি ৪৫ ফুট উঁচু। ভূমি থেকে সরু হতে হতে মন্দিরের চূড়া গম্বুজাকৃতির রূপ নিয়েছে। মন্দিরের গায়ে বিভিন্ন টেরাকোটার নকশাওয়ালা ইট ব্যবহার করা হয়েছে। ১৭৯৭ সালে জমিদার বিষ্ণুরাম চক্রবর্তী স্থায়ীভাবে সাতক্ষীরায় বসবাস শুরু করেন। তিনি পূজা অর্চনার নিমিত্তে এই পঞ্চ মন্দির নির্মাণ করেন। সাতক্ষীরা সদর থেকে রিকশা, ভ্যান, ইজিবাইকে করে মায়ের মন্দিরে যাওয়া যায়। [স্থায়ীভাবে অকার্যকর সংযোগ] "সাতক্ষীরা সদর উপজেলা"। satkhirasadar.satkhira.gov.bd (ইংরেজি ভাষায়)। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  "সাতক্ষীরার ঐতিহ্যবাহী প্রত্নতাত্ত্বিক নিদর্শন শ্রী শ্রী পঞ্চমন্দির সংস্কার ও উন্নয়ন প্রয়োজন"। Daily Patradoot Satkhira (ইংরেজি ভাষায়)। ২০১২-০৫-০৬। সংগ্রহের তারিখ ২০২১-০৭-২৪।  "কলারোয়া উপজেলা"। kalaroa.satkhira.gov.bd (ইংরেজি ভাষায়)। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  https://www.risingbd.com। "সাতক্ষীরার মায়ের বাড়ির পঞ্চমন্দির"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২১-০৭-২৪।  satkhirasadar.satkhira.gov.bd/node/353420/দর্শনীয়-স্থান
যীশুর গীর্জা (শ্যামনগর)

যিশুর গির্জা বাংলাদেশের সাতক্ষীরা জেলার শ্যামনগর উপজেলার ঈশ্বরীপুর গ্রামে অবস্থিত। এটি বাংলাদেশে নির্মিত প্রথম খ্রিস্টান গীর্জা। ১৫৪০ সালে ইগ্নেসিয়াস লয়োলা নামক একজন স্পানিশ ব্যক্তি জেসুইটা বা যিশুর সম্প্রদায় গঠন করেন। খ্রিস্টানেরা যিশুর বাণী প্রচার উদ্দেশ্যে বিভিন্ন মহাদেশে ছড়িয়ে পড়েন। ফরাসি ঐতিহাসিক পিয়েরে ডু জারিকে তথ্যমতে পাদ্রী ফনসেকো ১৫৯৯ সালের ২০ নভেম্বর প্রতাপাদিত্যের রাজধানী ঈশ্বরীপুরে পৌঁছান এবং ২০ নভেম্বর রাজার দরবারে উপস্থিত হয়ে খ্রিস্টান পল্লীতে গির্জা নির্মাণের অনুমতি প্রার্থনা করেন। প্রতাপাদিত্যের সম্মতি পেয়ে গির্জার নির্মাণকাজ শুরু হয়। প্রতাপাদিত্য খ্রিস্টানদের গির্জা নির্মাণে অর্থ সহায়তা প্রদান করেন। ১৫৯৯ সালে ঈশ্বরীপুরে বাংলাদেশের প্রথম খিস্টান গির্জার নির্মাণ কাজ শেষ হয়। সাতক্ষীরা শহর থেকে আনুমানিক ৫৫-৬০ কিলোমিটার দূরে শ্যামনগর উপজেলার ঈশ্বরীপুরে যিশুর গির্জা অবস্থিত। বাংলাদেশের প্রথম গির্জা নির্মাণের স্থান দেখতে যেতে হলে বাস এবং ভ্যানে অথবা মোটরবাইকে করে যেতে হবে। http://www.satkhira.gov.bd/en/node/82049/দর্শনীয়-স্থান[স্থায়ীভাবে অকার্যকর সংযোগ] bn.banglapedia.org/index.php?title=শ্যামনগর_উপজেলা
জাহানারা আরজু

জাহানারা আরজু (জন্ম: ১৭ নভেম্বর ১৯৩২) একজন বাংলাদেশী কবি এবং সাহিত্য সম্পাদক। তিনি তৎকালীন পূর্ব পাকিস্তানের প্রথম মহিলা সাপ্তাহিক সুলতানা পত্রিকার প্রতিষ্ঠাকালীন সম্পাদক। বাংলা সাহিত্যে অবদানের জন্য তিনি ১৯৮৭ সালে বাংলাদেশ সরকার কর্তৃক প্রদত্ত ২য় সর্বোচ্চ বেসামরিক সম্মান একুশে পদকসহ ২৬টি সাহিত্য পুরস্কারে ভূষিত হয়েছেন। জাহানারা আরজু ১৯৩২ সালের ১৭ নভেম্বর তৎকালীন ব্রিটিশ ভারতের ঢাকার মানিকগঞ্জে জন্মগ্রহণ করেন। তার বাবা আফিল উদ্দিন আহম্মদ চৌধুরী ও মা খোদেজা খাতুন। তিনি পড়াশুনা করেন মানিকগঞ্জে। পরে তিনি ঢাকার ইডেন মহিলা কলেজ এবং ঢাকা বিশ্ববিদ্যালয় থেকে বাংলায় স্নাতক ও স্নাতকোত্তর পাশ করেন। জাহানারা আরজু সাবেক উপ-রাষ্ট্রপতি ও বিচারপতি এ কে এম নূরুল ইসলামকে বিয়ে করেন। তাদের দুই ছেলে ও এক মেয়ে। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা। জাহানারা আরজু তৎকালীন পূর্বপাকিস্তানের প্রথম মহিলা সাপ্তাহিক সুলতানা পত্রিকার যুগ্ম সম্পাদক ছিলেন। ১৯৪৯ সাল থেকে কবি সুফিয়া কামাল এবং তিনি একসাথে এই পত্রিকা সম্পাদনা করতেন। পরে তিনি ১৯৬৫ সালে রাইটার্স গিল্ডের পত্রিকা পরিক্রম-এ যুগ্ম সম্পাদক হিসেবে যোগদান করেন। এছাড়া টিবি অ্যাসোসিয়েশনের পাক্ষিক হেলথ বুলেটিন পত্রিকার প্রধান সম্পাদক ছিলেন। তিনি সেতুবন্ধন নামে একটি সাহিত্য পত্রিকাও সম্পাদনা করতেন। জাহানারা আরজুর প্রথম কবিতা ১৯৪৫ সালে অভিভক্ত বাংলায় আজাদ পত্রিকায় মুকুলের মাহফিলে প্রকাশিত হয়। এর পর থেকে তার লেখা মাসিক সওগাত, মোহাম্মদী, বেগম, মিল্লাত, ইত্তেহাদ পত্রিকায় প্রকাশিত হতে থাকে। তার রচনার মূল বিষয় ছিল প্রেম ও প্রকৃতি। প্রকৃতির সৌন্দর্যে মুগ্ধ হয়ে তিনি মাটি, মানুষ, সমাজ ও পৃথিবীর নানা বিষয়কে তুলে ধরেছেন তার সাহিত্যকর্মে। তিনি সহজ সরল ভাষায় বর্ণনা করেছেন সবকিছু। পাশাপাশি রয়েছে আন্তরিকতা ও আবেগ। নীলস্বপ্ন (১৯৬২) রৌদ্র ঝরা গান (১৯৬৪) শোণিতাক্ত আখর (স্বনির্বাচিত একুশে ফেব্রুয়ারির কবিতা, প্রথম প্রকাশ ১৯৭১) সবুজ সবুজ অবুঝ মন (১৯৮০) আমার শব্দে আজন্ম আমি (১৯৮৩) ক্রন্দসী আত্মজা (১৯৮৪) স্বনির্বাচিত শত কবিতা (১৯৮৬) বাদল মেঘে মাদল বাজে (১৯৮৭) ছড়ার নূপুর (১৯৮৮) নির্বাচিত প্রেমের কবিতা (১৯৮৮) বিমুক্ত পঙ্ক্তিমালা (১৯৮৮) তৃষ্ণার্ত মাটির চুম্বন (১৯৯০) আকাশের মাঠটায় মায়াবী ছায়া (১৯৯৭) পায়ের তলায় কম্পিত কর্দমাক্ত মাটি (১৯৯৭) অন্তহীন সংলাপ (২০০৪) মেঘমেদুর বরষায় (২০০৪) সায়াহ্ন সৈকতে (২০০৪) সনেট এবং সনেট (২০০৪) মুক্তিযুদ্ধের আবর্তে কয়েকটি অবিস্মরণীয় কাহিনী (২০১১) একুশে পদক (১৯৮৭) কবি তাইবুন নাহার রশীদ স্বর্ণপদক (২০১৫) "জাহানারা আরজু : তার দিনকাল"। ওয়ার্ল্ড বাংলা ডট কম। আগস্ট ২৪, ২০১৪। সংগ্রহের তারিখ ২৮ সেপ্টেম্বর ২০১৬।  মুহম্মদ মতিউর রহমান (৪ ডিসেম্বর ২০১৫)। "কবি জাহানারা আরজু"। দৈনিক সংগ্রাম। ঢাকা, বাংলাদেশ। সংগ্রহের তারিখ ২৮ সেপ্টেম্বর ২০১৬। [স্থায়ীভাবে অকার্যকর সংযোগ] "সাবেক উপ-রাষ্ট্রপতি নুরুল ইসলাম আর নেই"। বিডিনিউজ টোয়েন্টিফোর ডটকম। ঢাকা, বাংলাদেশ। ১৫ নভেম্বর ২০১৫। ১৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  আহমেদ কবির (৪ ডিসেম্বর ২০১৫)। "Literary contribution of Sufia Kamal"। দ্য নিউ ন্যাশন (ইংরেজি ভাষায়)। ঢাকা, বাংলাদেশ। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  "৫০ ছুঁই ছুঁই করছে বাংলাদেশ লেখিকা সংঘ"। দৈনিক প্রথম আলো। ঢাকা, বাংলাদেশ। জুন ৬, ২০১৫। সংগ্রহের তারিখ ২৮ সেপ্টেম্বর ২০১৬।  রকমারি.কম-এ জাহানারা আরজুর বই
ছয়ঘরিয়া জোড়াশিব মন্দির

ছয়ঘরিয়া জোড়া শিব মন্দির বাংলাদেশের সাতক্ষীরা জেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। সাতক্ষীরা শহর থেকে প্রায় পাঁচ কিলোমিটার উত্তরে ছয়ঘরিয়া গ্রামে অবস্থিত। বাংলা ১২২০ সালের পহেলা বৈশাখ ফকিরচাঁদ ঘোষ জোড়া মন্দির প্রতিষ্ঠা করেন। দুটি মন্দিরই বর্গাকৃতির। মন্দিরের দেয়ালের গায়ে বৈচিত্রময় টেরাকোটার নকশা আছে। ফুল, লতা-পাতা, পরী, বাদক, অশ্বারোহী, হস্তীরোহী, দেব-দেবী সহ নানা চিত্রের দেখা মেলে দেয়াল নকশায়। সাতক্ষীরা অঞ্চলে প্রাপ্ত টেরাকোটা ডিজাইন সমুহের মধ্যে ছয়ঘরিয়ার টেরাকোটার কাজ শ্রেষ্ঠ। "সাতক্ষীরা জেলা"। satkhira.gov.bd (ইংরেজি ভাষায়)। ২০২১-১০-০২ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  উইকিভ্রমণে ছয়ঘরিয়া জোড়াশিব মন্দির সম্পর্কিত ভ্রমণ নির্দেশিকা রয়েছে।
খেলারাম দাতার মন্দির

খেলারাম দাতার মন্দির বা খেলারাম দাতার বিগ্রহ মন্দির ঢাকা জেলার নবাবগঞ্জে অবস্থিত একটি প্রাচীন মন্দির ও বাংলাদেশের অন্যতম প্রত্নতাত্ত্বিক স্থাপনা। মন্দিরটির প্রতিষ্ঠা তারিখ সঠিকভাবে জানা যায় না। তবে এর নির্মাণশৈলী দেখে প্রত্নতত্ত্ব বিশেষজ্ঞদের ধারণা এ স্থাপনাটি উনিশ শতকের শেষ দিকে অথবা বিশ শতকের শুরুর দিকে নির্মিত হয়েছিল। কিংবদন্তি অনুসারে, খেলারাম দাতা ছিলেন তৎকালীন সময়ের উক্ত অঞ্চলের বিখ্যাত ডাকাত সর্দার। তিনি ইছামতি নদীতে ডাকাতি পরিচালনা করতেন। জনশ্রুতি অনুসারে, ডাকাতির ধনসম্পদ তিনি ইছামতি নদী থেকে সুড়ঙ্গপথে তার বাড়িতে নিয়ে রাখতেন ও পরবর্তীতে সেগুলো গরীবদের মাঝে দান করতেন। তিনি পূজা-অর্চনার জন্য একটি মন্দিরও নির্মাণ করেছিলেন। সেই থেকে মন্দিরটি খেলারাম দাতার বিগ্রহ মন্দির নামে পরিচিত। মন্দিরটিতে নির্মানকৌশলে বঙ্গীয় বা গৌড়ীয় রীতির প্রতিফলন রয়েছে। এর সঙ্গে যুক্ত হয়েছে ইউরোপীয় ধারা। অতীতে মন্দিরটির মূল রং ছিল লালচে। সাম্প্রতিক সময়ে সংস্কার কাজের মাধ্যমে মন্দিরের গায়ে সাদা রঙের প্রলেপ দেওয়া হয়েছে। পুরো কমপ্লেক্সটি আটকক্ষ বিশিষ্ট একটি দ্বিতল ভবন। বর্তমানে ভবনটির শুধু ওপরের দোতলা টিকে রয়েছে। নিচতলায় অনেকগুলো কক্ষ থাকলেও এখন প্রায় সবই মাটিতে ঢেকে আছে। ভবনের ভারী দেয়াল ও পিলার দেখে নির্মাণকৌশল সম্পর্কে ধারণা করা যায়। দোতলার চারপাশে ও চার কোণে রয়েছে বাংলা ঘরের আকৃতিতে এক কক্ষবিশিষ্ট আটটি ঘর। মাঝে মঠ আকৃতির আরেকটি ঘর রয়েছে। ঘরটি মন্দির হিসেবে ব্যবহৃত হতো। জনশ্রুতি অনুসারে, প্রাপ্ত অনেক মূল্যবান মূর্তি ও ধনসম্পদ তিনি এখানে লুকিয়ে রাখতেন। খেলারাম দাতার মন্দির দোতালার উপরের পূজাঘর মন্দিরের কারুকাজ মন্দিরের পাশের পুকুর খেলারাম দাতার মন্দিরের দোতালার স্নান ঘর ইছামতি নদী থেকে সুড়ঙ্গপথে খেলারাম দাতার মন্দিরের যাতায়াতের পথ মন্দিরের কারুকাজ পর্‌যটকের অন্যতম দর্শনীয় স্থান খেলারাম দাতার মন্দির দোতালার উপরের অনিন্দ সুন্দর ঘরগুলো মন্দিরের দোতালা বাংলাদেশের প্রত্নতাত্ত্বিক স্থানের তালিকা "প্রত্নতত্ত্ব অধিদপ্তর"। বাংলাপিডিয়া। বাংলাদেশের জাতীয় জ্ঞানকোষ।  খেলারাম দাতার মন্দির - দৈনিক প্রথম আলো (০৫ ডিসেম্বর, ২০১৬) "ঢাকার কাছেই ইতিহাস ও ঐতিহ্যের নগর - banglatribune.com"। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  "ঢাকার কাছে নবাবগঞ্জ - বিডি নিউজ টোয়েন্টিফোর ডটকম (০৬ ডিসেম্বর, ২০১৩)"। ২৭ মে ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  উইকিমিডিয়া কমন্সে খেলারাম দাতার মন্দির সংক্রান্ত মিডিয়া রয়েছে।
বড়ইবাড়ি ঢোল সমুদ্র প্রত্নস্থল

ঢোল সমুদ্র প্রত্নস্থল গাজীপুর জেলার কালিয়াকৈর উপজেলায় অবস্থিত একটি প্রাচীন রাজধানী ও বাংলাদেশের অন্যতম প্রত্নতাত্ত্বিক অঞ্চল। অনেকেই মনে করেন বড়ইবাড়ি দশম শতাব্দীর পাল শাসক যশোপালের রাজধানী ছিল। এটি কালিয়াকৈর উপজেলার বোয়ালি ইউনিয়নের ঢোল সমুদ্র নামক গ্রামে অবস্থিত। ২০০১ সালে এ স্থানটি আবিষ্কৃত হয়। বড়ইবাড়ি সম্পর্কে ইতিহাসবিদ ও প্রত্নতত্ত্ববিদগণ অনেক আগে থেকে অবগত থাকলেও ২০১৩ সালের ১০ই আগস্ট প্রাথমিকভাবে স্থানটি শনাক্ত করে খননকাজ শুরুর সিদ্ধান্ত নেয় বাংলাদেশ প্রত্নতত্ত্ব অধিদপ্তর। ২০১৪ সালের ১৮ই জানুয়ারি এর খননকার্য শুরু হয় ও আস্তে আস্তে আবিষ্কৃত হয় প্রাচীন রাজার এই রাজধানীর ধ্বংসবাশেষ। খনন করার পর এখানে বেশ কয়েকটি মন্দিরের ধ্বংসাবশেষ পাওয়া যায়। মনে করা হয় রাজ্যটি বৌদ্ধ ধর্মাবলম্বী শাসক দ্বারা শসিত হলেও এখানে হিন্দুদের উল্লেখযোগ্য হারে বসতি ছিল। এছাড়াও, এখানে প্রাচীন দেয়ালের ধ্বংসাবশেষ, বিভিন্ন নকশা অঙ্কিত ব্যবহার্য এবং পোড়া মাটির ফলক আবিষ্কৃত হয়েছে। তবে পরবর্তিতে পাওয়া একটি ভবনের ভাঙ্গা অংশ দেখে অনেকেই মনে করেন এটি মুসলিম স্থাপত্যের অংশ। অনেকেই মনে করেন মধ্যযুগে এ অঞ্চলি মুসলিমরা শাসন করেছে। এছাড়াও প্রত্নতত্ত্ববিদ ড. আতাউর রহমানের মতে, বাংলাদেশে শিক্ষিত বাঙালি মুসলিম সভ্যতার বিকাশ ঘটেছে ১২৭৫ সালে সোনারগাঁও থেকে। সেসময় শরফুদ্দিন আবু তাওয়ামা এখানে বিশ্ববিদ্যালয় প্রতিষ্ঠা করেন। এখানে বিভিন্ন দেশ থেকে ছাত্ররা আসতো। সেসময় প্রায় দুইশ’ বছর মুসলিম শাসন ছিল। বড়ইবাড়ি ঢোলসমুদ্র সেই প্রশাসনিক কার্যক্রম পরিচালনার ছোট কেন্দ হতে পারে। এটি শাসন রাজ্যের রাজধানীও হতে পারে। তবে অনেক প্রত্নতত্ত্ববিদেই মনে করেন, স্থাপত্যরীতিটি মুসলিম শাসনের অংশ বলে মনে হলেও এটি নিশ্চিত করে বলা যায়। ষোলশ থেকে সতেরশ শতকে এ অঞ্চলে বৈষ্ণব ধর্মানুসারীদের উপস্থিতির প্রমাণ পাওয়া যায়। এটি তাদের তৈরিও হতে পারে। বাংলাদেশের প্রত্নতাত্ত্বিক স্থানের তালিকা "গাজীপুরে রাজা যশোপালের রাজধানী আবিষ্কার করেছে প্রতœতত্ত্ব অধিদফতর"। [স্থায়ীভাবে অকার্যকর সংযোগ] "পাল আমলের রাজধানী আবিষ্কার"।  উইকিমিডিয়া কমন্সে বড়ইবাড়ি ঢোল সমুদ্র প্রত্নস্থল সংক্রান্ত মিডিয়া রয়েছে।
ইশ্বরীপুর হাম্মামখানা

ঈশ্বরীপুর হাম্মামখানা বাংলাদেশের সাতক্ষীরা জেলার শ্যামনগর উপজেলায় অবস্থিত। সাতক্ষীরায় অবস্থিত মায়ের বাড়ি অতিক্রম করে দক্ষিণ দিকে গেলে প্রাচীন একটি অট্টালিকা দেখতে পাওয়া যায় যা লোকমুখে হাবসিখানা নামে পরিচিত। অট্টালিকার পাশে একটি কূপ থাকায় লোকে ধারণা করে যে এখানে বন্দীদের আটক রাখা হতো। মূলত এটি রাজা প্রতাপাদিত্যের অতিথিশালার অংশবিশেষ। এটি একটি স্নানাগার বা হাম্মামখানা যা ষোল শতকের শেষ দিকে নির্মিত হয়েছে। এর মধ্যে চৌবাচ্চা এবং পানি চলাচলের পথ রয়েছে। ছাদে বড় বড় ছিদ্রওয়ালা গম্বুজ দিয়ে খুব সহজে আলো বাতাস এই স্নানাগারে প্রবেশ করতে পারে। বাংলাদেশের প্রত্নতাত্ত্বিক স্থানের তালিকা সতিশ চন্দ্র মিত্রের যশোর-খুলনার ইতিহাস "সংরক্ষণাগারভুক্ত অনুলিপি"। ১৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৮।
জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ

জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ বাংলাদেশের সাতক্ষীরা জেলার শ্যামনগর উপজেলায় অবস্থিত। সাতক্ষীরা জেলার শ্যামনগর উপজেলার খানপুর গ্রামে অবস্থিত। ষোল শতকের শেষ দশকে জাহাজঘাটা নির্মাণ করা হয় যা রাজা প্রতাপাদিত্যের নৌদুর্গ হিসেবে ব্যবহৃত হতো। যমুনা ইছামতি নদীর পূর্বপাড়ে অবস্থিত এই জাহাজঘাটায় রণতরী তৈরী ও সংস্কার করা হতো। জাহাজঘাটা ছিলো প্রতাপাদিত্যের নৌবাহিনীর পোতাশ্রয় ও প্রধান কার্যালয়। সময়ের বিবর্তনে বর্তমানে জাহাজঘাটায় একটি প্রাচীন ভবন টিকে আছে জীর্ণদশায়। উত্তর দক্ষিণে লম্বা এই ভবনে ছয়টি কক্ষ আছে। এর মধ্যে অফিস, মালখানা, শয়নাগার এবং স্নানাগার ছিলো। ছাদের গম্বুজে আলো বাতাস প্রবেশের জন্য বড় বড় ছিদ্র আছে। ঐতিহাসিকেরা মনে করেন এসব ছিদ্রে স্বচ্ছ স্ফটিক বা কাঁচ বসানো ছিলো। কালিগঞ্জ থেকে শ্যামনগর যাওয়ার পথে খানপুর পড়ে। পাকা রাস্তার পূর্বপাশে নৌ সেনাপতি ডুডলির নাম অনুসারে বর্তমানে দুদলি গ্রামে জাহাজ নির্মাণ ও রক্ষণাবেক্ষণের ডক ছিলো। বাংলাদেশের প্রত্নতাত্ত্বিক স্থানের তালিকা "সংরক্ষণাগারভুক্ত অনুলিপি"। ১৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৯।
গোবিন্দ দেবের মন্দির ঢিবি

গোপাল গোবিন্দ দেবের মন্দির ঢিবি বাংলাদেশের সাতক্ষীরা জেলার শ্যামনগর উপজেলার একটি পুরাকীর্তি। শ্যামনগর বাস স্ট্যান্ড থেকে প্রায় দুই কিলোমিটার পশ্চিমে যমুনা নদীর পশ্চিম পাড়ে গোপালপুর ঘোষপাড়ায় এই মন্দির ঢিবি অবস্থিত। রাজা প্রতাপাদিত্য উড়িষ্যা বিজয়ের সময় বিগ্রহটি এনেছিলেন এবং তাঁর কাকা বসন্ত রায় এ মন্দির প্রতিষ্ঠা করেন। এখানে মোট চারটি মন্দির ছিলো। মন্দিরগুলো ১৫৭৭ থেকে ১৫৯৫ সালের মধ্যে নির্মিত হয়েছিলো। বর্তমানে জংগলাকীর্ণ এই স্থানে চারটি মন্দিরের মধ্যে একটি ছাদহীন অবস্থায় মাটির ঢিবির মত দাঁড়িয়ে আছে। "সংরক্ষণাগারভুক্ত অনুলিপি"। ১৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।
নয়গম্বুজ মসজিদ

নয়গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। ঠাকুর দিঘী বা খাঞ্জেলী দিঘীর পশ্চিম পাড়ে, বাগেরহাট সদর উপজেলা, বাগেরহাট। ঠাকুর দিঘী বা খাঞ্জেলী দিঘীর পশ্চিম পাড়ে নয়গম্বুজ মসজিদ অবস্থিত। ১৬.৪৫ মিঃX১৬.১৫মিঃ ভূমি পরিকল্পনায় নির্মিত মসজিদের দেয়াল ২.৫৯মিটার পুরু। মসজিদের অভ্যন্তরে দুই সারি পাথরের পিলার দিয়ে মোট নয়টি চারকোনা খণ্ডে বিভক্ত করা হয়েছে।এই নয়টি খণ্ডের উপর মসজিদের নয়টি গম্বুজ অবস্থিত। ছাদের উপর তিন সারিতে নয়টি গম্বুজ অবস্থিত। গম্বুজ গুলো পরস্পর থেকে সমান দূরত্বে অবস্থিত। পশ্চিম দেয়ালে নির্দিষ্ট দূরত্বে তিনটি মেহরাব রয়েছে। মসজিদের ভেতরে এবং বাইরে ইটের নকশা ও পোড়ামাটির কারুকাজ রয়েছে। মসজিদে প্রবেশের জন্য সামনের অংশে একটি প্রধান ও সমদূরত্বে দুটি পার্শ্ব দরজা আছে। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা sadar.bagerhat.gov.bd/node/1122878/নয়গম্বুজ-মসজিদ
অন্নদাপ্রসাদ বাগচী

অন্নদাপ্রসাদ বাগচী (২২ মার্চ ১৮৪৯- ৩ অক্টোবর ১৯০৫) ১৯শ শতকের শেষ ও ২০শ শতকের প্রথম পর্যায়ের একজন বাঙালি প্রতিকৃতি-অঙ্কনকারী ও তৈলচিত্র শিল্পী। বাংলার চিত্রকলায় একটি পরিবর্তনের হাওয়া লাগে ঊনিশ শতকে। এ সময় পাশ্চাত্যের বাস্তবানুগ চিত্র অঙ্কনের ধারা প্রভাবিত করে বাঙালি চিত্রশিল্পীদের। এ ধারায় ছবি অঙ্কনে দক্ষতা দেখান অন্নদাপ্রসাদ বাগচী ও শ্যামচরণ শ্রীমানি। অন্নদাপ্রসাদ বাগচী ১৮৮৫-৮৬ সালে বাংলা ভাষায় প্রথম শিল্পকলা বিষয়ক গবেষণা পত্রিকা শিল্প পুষ্পাঞ্জলি প্রকাশে অবদান রাখেন। তিনি "বঙ্গীয় কলা সংসদ" নামক শিল্পকলা সংগঠনের সভাপতি ছিলেন। ১৯০৫ সালে ৫৬ বছর বয়সে তার মৃত্যু হয়। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ২৬, আইএসবিএন ৯৭৮-৮১-৭৯৫৫-১৩৫-৬ সাংস্কৃতিক ঐতিহ্য-যুগান্তর বাগচী, অন্নদাপ্রসাদ, বাংলাপিডিয়া উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সিঙ্গাইর মসজিদ

সিংগাইর মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। ষাট গম্বুজ মসজিদ থেকে মাত্র ২৫ মিটার দক্ষিণ-পূর্বে খুলনা-বাগেরহাট মহাসড়কের পাশে সুন্দরঘোনা গ্রামে অবস্থিত এ মসজিদটি। বাংলাদেশের ঐতিহাসিক মসজিদগুলোর মধ্যে অন্যতম সিঙ্গাইর মসজিদটি মুঘল শাসনামলে খান জাহান আলী নির্মাণ করেন। একগম্বুজ বিশিষ্ট এ মসজিদের চর্তুদিকের কার্ণিশ গুলো বক্রকার। মসজিদটিতে ৪টি খিলান যুক্ত দরজা রয়েছে। মসজিদের ভিতরে একটি অলংকৃত মেহরাব রয়েছে। সিংগাইর মসজিদ একগম্বুজ মসজিদ। ইটের দেওয়াল গুলো গড়ে ২.১০ মিটার পুরু। দেয়ালের প্রতিটি কোণার বাইরের দিকে গোলাকার ভাবে বর্ধিত একটি বুরুজ আছে। পূর্ব দেয়ালে তিনটি দরজা আছে। এই দরজার সোজাসুজি পশ্চিম দেয়ালে তিনটি মেহরাব অবস্থিত। অন্যান্য সাধারণ বৈশিষ্ট্য ষাটগম্বুজ মসজিদের অনুরূপ। মসজিদের ভিতরে পশ্চিম দেয়ালের মাঝের অংশে একটি অলংকৃত মেহরাব আছে। এরকম অলংকৃত পোড়া মাটির নকশা চোখে পড়ে দরজাগুলোর দুই পাশে। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "সিঙ্গাইর মসজিদ"। বাগেরহাট ইনফো। ৫ ফেব্রুয়ারি ২০১৩। সংগ্রহের তারিখ ২০১৭-০৩-১৫।  http://sadar.bagerhat.gov.bd/node/1122877/সিংগাইর-মসজিদ[স্থায়ীভাবে অকার্যকর সংযোগ]
রণবিজয়পুর মসজিদ

রণবিজয়পুর মসজিদ বাংলাদেশের এক গুম্বজ বিশিষ্ট মসজিদের মধ্যে সর্ববৃহৎ মসজিদ। এটি বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা বাগেরহাট জেলা সদর থেকে প্রায় ৩.৫ কিলোমিটার পশ্চিমে এবং ষাটগুম্বজ মসজিদ থেকে ১.৫০ কি.মি. পূর্বে ষাটগুম্বজ ইউনিয়নের রনবিজয়পুর গ্রামে এক গুম্বজ বিশিষ্ট মসজিদটি রণবিজয়পুর মসজিদ। অনেকের মতে মসজিদটির আদি নাম দরিয়া খাঁ'র মসজিদ। দরিয়া খাঁ ছিলেন হযরত খান জাহান আলীর সহচর। ধারণা করা হয় রণবিজয়পুর মসজিদ হযরত খানজাহান আলীর সময়কালে (১৪৫৯) সালে নির্মিত হয়েছে। রণবিজয়পুর মসজিদে বাংলাদেশের বৃহত্তম গম্বুজ অবস্থিত। ইটের তৈরী মসজিদের দেয়ালগুলো বেশ পুরু। পশ্চিম পাশের দেয়াল ব্যতীত বাকী তিনটি দেয়ালের প্রতিটিতে তিনটি করে দরজা আছে। পশ্চিম দেয়ালে তিনটি মেহরাব আছে। মাঝের মেহরাবটি অন্য দুটি মেহরাবের তুলনায় বড়। বাইরে থেকে মসজিদের আয়তন ৫৬ বর্গফুট এবং ভেতরের দিকে ৩৬ বর্গফুট। মসজিদের প্রাচীর দশ ফুটের মত চওড়া। মসজিদের কার্নিশ সামান্য বাঁকানো এবং চারকোনার বাইরের বুরুজ কার্নিশের উপর পর্যন্ত বিস্তৃত। বাংলাদেশের বৃহত্তম গম্বুজ (১১ মিটার) রয়েছে এই মসজিদে। এর মূল মিহরাবে ফুলের নকশা রয়েছে। মসজিদের উত্তর, পূর্ব ও দক্ষিণ দিকে রয়েছে ৩টি প্রবেশদ্বার এবং এর দেওয়ালে রয়েছে তিনটি পোড়ামাটির অলংকরন। খান জাহানের স্থাপত্যশৈলী অনুসরণ করে এই মসজিদটি নির্মাণ করা হয়। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "রণবিজয়পুর মসজিদ – Bagerhat Info"। www.bagerhatinfo.com।
বিবি বেগনী মসজিদ

বিবি বেগনী মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। বিবি বেগনী মসজিদ ষাট গম্বুজ মসজিদ থেকে প্রায় ৮০০ মিটার পশ্চিমে, বাগেরহাট সদর উপজেলার ষাটগম্বুজ ইউনিয়নের বারাকপুর গ্রামে, ঘোড়া দিঘির পশ্চিম পাড়ে অবস্থিত। মসজিদের স্থাপত্য শৈলী ও নির্মাণ কৌশল দেখে মসজিদটি পঞ্চদশ শতকে খান জাহান আমলে নির্মিত বলে ধারণা করা হয়। এর চার কোণে চারটি মিনার রয়েছে। মসজিদের বাইরে মিনারসহ প্রতি দিকের দৈর্ঘ্য ১৬.১৫ মি ও ভেতরে ১০.০৫৮ মি এবং দেয়ালগুলি ৩.০৪৮ মিটার পুরু। পূর্ব দেয়ালে তিনটি এবং উত্তর ও দক্ষিণ দেয়ালে একটি করে খিলানাকার দরজা বিদ্যমান। পূর্ব দেওয়ালের দরজা গুলোর বিপরীত দিকে, পশ্চিম দেওয়ালে রয়েছে তিনটি অলংকৃত মেহরাব। মাঝের মেহরাবটি অপেক্ষাকৃত বড়। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "বিবি বেগনী মসজিদ"। Bagerhat Info (ইংরেজি ভাষায়)। সংগ্রহের তারিখ ২০২৩-১২-০৮।
জ্যাক নাইট

জ্যাক নাইট (ইংরেজি:Zack Knight) একজন ব্রিটিশ গায়ক, গীতিকার এবং প্রযোজক (পূর্বে জিকে নামেও পরিচিত ছিলেন) জ্যাক নাইট জন্মগ্রহণ করেন গ্রিমসবি, ইংল্যান্ড। তার মা একজন পাঞ্জাবি এবং তার পিতা একজন আফ্রো-এশীয়। জ্যাক সঙ্গীত দৃশ্যে শুরু করেন উষারাই বয়েজ টু ম্যান ও মাইকেল জ্যাকসন এবং তার সঙ্গীত পেশার অনুগমন পিছনে তার পিতার অনেক অনুপ্রেরণা ও বিশ্বাস রয়েছে। তার সাথে 'জেইন ফারুক কায়ানি' - বোল্টন, এর সাথে সম্পর্ক রয়েছে, যিনি তার সঙ্গীত প্রযোজনা করেন। জ্যাক শিল্পীর পাশাপাশি কাজ করেছেন, যেমন টিনিই টেম্পাহ, জিনাওাইন, ইয়াজ, লিল টুইস্ট, নিক ম্যাকডোনাল্ড (X ফ্যাক্টর সদস্য) এবং স্টাইল জি, এদের সাথে সংঘটন ও গান রচনা এবং গানের লিখন করে থাকেন। জ্যাক নাইট এছাড়াও শীর্ষ ৫ ও এশীয় চার্ট এর মধ্যে শীর্ষ ৬ এবং দুই শীর্ষ ১০ ইউ কে চার্ট শীর্ণ হয়েছেন। নাইট অভিনীত হয়েছেন "ওয়েম্বলি" এবং "O২- এর এরিনা" এবং 'তাইয়ো ক্রুজ', 'মারিও' এবং 'জেসি জে' এর সঙ্লাগে ইভ সমর্থন করেছেন। ব্রিট এশিয়া টিভি ওয়ার্ল্ড মিউজিক অ্যাওয়ার্ডস ২০১৫: Best Breakthrough Act "When I'm Gone" (12 January 2013) "Dheere" (feat. Khiza & Kumar Sanu) (3 December 2014) "Looking For Love" (feat. Arijit Singh) (17 March 2015) "Nakhre" (18 May 2015) "Queen (Remix)" (23 September 2016) "Main Aur Tum" (15 November 2015) "Ya Baba" (feat. Rami Beatz) (11 February 2016) "Dum Dee Dum" (feat. Jasmin Walia) (26 April 2016) "Enemy" (27 May 2016) "Tere Naam" (13 Sept 2016) "Chahat" (28 September 2016) "Thumka"(03 August 2018) "Bills"(12 October 2018) "Bom Diggy" (85M) (Zack Knight x Jasmin Walia) (24 August 2017) "Galtiyan" (27M) (Single) নির্বাচিত হয়েছে "Pyaas" (Khiza feat. Zack Knight) (20 March 2014) "Tere Naal (Soni J feat. Khiza & Zack Knight) (4 September 2014) "Tears" (Adam Saleh feat. Zack Knight) (23 August 2015) "Women" (Shide Boss feat. Zack Knight) (5 January 2016) "BomBae" (Fuse ODG x Zack Knight x Badshah) (20 May 2016)Galtyan (Zack knight) (2018) Junior Nasim, Hossain। "Zack Knight: famous birthdays"। famousbirthdays। সংগ্রহের তারিখ ৫ নভেম্বর ২০১৪।  Zack Knight readies debut single. Music-News.com (2012-02-05). Retrieved on 2016-05-22. Benkovic, Andrew। "Zack Knight: Taking Risks, Touring, and 'Makin Em Mad'"। huffingtonpost.com। দ্য হাফিংটন পোস্ট। সংগ্রহের তারিখ ৫ নভেম্বর ২০১৪।  "Raxstar and Zack Knight Team up For a Powerhouse Collaboration with New Track, "Queen""। India। সংগ্রহের তারিখ ২৬ আগস্ট ২০১৫।  "VIDEO: YOUTUBE-STER ADAM SALEH RELEAST EMOTIONEEL NUMMER 'TEARS' FT. ZACK KNIGHT"। FunX। সংগ্রহের তারিখ ২৪ আগস্ট ২০১৫।  "These AWESOME covers of Dheere Dheere Se can put Yo Yo Honey Singh's latest rendition to sleep!"। BollywoodLife। সংগ্রহের তারিখ ২ সেপ্টেম্বর ২০১৫।  Fernandes, Kasmin। "Zack Knight and Raxstar come together again for a new single"। Times। সংগ্রহের তারিখ ২৮ জুলাই ২০১৫।  "British-Asian Singing Sensation Talks to DesiXpress"। The Asian Today। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ জুন ২০১৫।  Laws, Roz। "Who won at the BritAsia TV World Music Awards 2015?"। Birmingham Mail। সংগ্রহের তারিখ ৭ অক্টোবর ২০১৫।  Official Website প্রবেশদ্বার:  জীবনী
জন স্টাইনবেক

জন আর্নস্ট স্টাইনবেক জুনিয়র (ফেব্রুয়ারি ২৭, ১৯০২ – ডিসেম্বর ২০, ১৯৬৮) মার্কিন যুক্তরাষ্ট্রের একজন খ্যাতিমান ঔপন্যাসিক। ত্রিশের দশকের মহামন্দার প্রেক্ষাপটে তিনি এক আলোড়নসৃষ্টিকারী উপন্যাস লিখেন, যার নাম দ্য গ্রেপস অব র‍্যাথ‌। ১৯৬৩ সালে সাহিত্যে নোবেল পুরস্কার জয় করেন। The Swedish Academy cited The Grapes of Wrath and The Winter of Our Discontent most favorably. "The Nobel Prize in Literature 1962: Presentation Speech by Anders Österling, Permanent Secretary of the Swedish Academy"। নোবেল পুরস্কার। এপ্রিল ১৯, ২০০৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৯।  উইকিমিডিয়া কমন্সে জন স্টাইনবেক সংক্রান্ত মিডিয়া রয়েছে।
রেজা খোদা মসজিদ

রেজা খোদা মসজিদ বা ছয় গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। রেজা খোদা মসজিদটি ছয় গম্বুজ মসজিদ নামেও পরিচিত। খান জাহান আলীর মাজারের উত্তর পশ্চিম দিকে ঠাকুর দিঘির কাছে অবস্থিত। ১৫ শতকে নির্মিত রেজা খোদার মসজিদের দেয়ালে কিছু অংশ টিকে আছে। মসজিদটির ১.৭৪ মিটার মোটা দেয়ালসহ এর বাইরের দিকের পরিমাপ ১৬.৫ মিটার × ১২.৪ মিটার । পূর্বদিকে তিনটি এবং উত্তর ও দক্ষিণে দুটি করে খিলানের সাহায্যে তৈরি দরজা ছিলো। পূর্বদিকের প্রধান দরজার উচ্চতা ছিল প্রায় ৪.৭২ মিটার। মসজিদের চারকোণে চারটি অষ্টভুজাকৃতির বুরুজ ছিল। পূর্বদিকের দরজাগুলোর সোজাসুজি পশ্চিম দেয়ালে তিনটি অলঙ্কৃত মিহরাব নির্মিত হয়েছিল, যা এখনও বিদ্যমান আছে। মাঝের মেহরাবটি অন্য দুটির তুলনায় বড়। প্রতিটি মেহরাবের র্পাশ্বে জাঁকালোভাবে অলঙ্কৃত অষ্টভুজাকৃতির দেয়াল সন্নিহিত স্তম্ভ রয়েছে। বাতাস চলাচলের সুবিধার জন্য দেয়ালের ফাঁকে টেরাকোটার জালি স্থাপন করা হয়েছিলো। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা
বল্লা করোনেশন উচ্চ বিদ্যালয়

বল্লা করোনেশন উচ্চ বিদ্যালয় বাংলাদেশের টাঙ্গাইল জেলার একটি সরাকারি বিদ্যালয়। এটি ১৯১১ সালে স্থাপিত হয়। এই অঞ্চলে বল্লা করোনেশন উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান হিসেবে পরিচিত। ব্রিটিশ সম্রাট পঞ্চম জর্জ ১৯১১ সালে তার সিংহাসন ত্যাগ করেন। এরপর ষষ্ঠ জর্জ সেই সিংহাসনে আরোহণ করেন। এই সময় সাম্রাজ্যব্যাপী ষষ্ঠ জর্জ এর অভিষেক অনুষ্ঠিত হয়। অভিষেক অনুষ্ঠানটি স্মরণীয় রাখার জন্য এলাকায় শিক্ষা বিস্তারের লক্ষ্যে বিশিষ্ট ধনাঢ্য ব্যবসায়ী ও সমাজকর্মী বাবু নবীন চন্দ্র সাহা ১৯১১ সালে বিদ্যালয়টি প্রতিষ্ঠা করেন। সেই সময়ে বিদ্যালয়টির নামকরণ করা হয় দি করোনেশন হাই স্কুল, বল্লা। এর পরে এর নাম পরিবর্তন করে নতুন নামকরণ করা হয়, বল্লা করোনেশন হাই ইংলিশ স্কুল। এর পরে বিভিন্ন সময়ে একাধিকবার নাম পরিবর্তন হয়ে স্কুলটির বর্তমান নাম বল্লা করোনেশন উচ্চ বিদ্যালয় হিসেবে স্বীকৃত। এই বিদ্যালয়ে দুই শিফটে শিক্ষাদান করা হয়। বিদ্যালয়ে প্রথম থেকে দশম শ্রেণি পর্যন্ত ক্লাস হয়ে থাকে। এই বিদ্যালয়টি ঢাকা শিক্ষা বোর্ড এর অধীনে এর কার্যক্রম পরিচালনা করে থাকে। বিদ্যালয়ের দুইটি একাডেমিক ভবন রয়েছে। মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধান শিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার। গেটওয়ে অব ইন্ডিয়া বঙ্গীয় মুসলমান সাহিত্য সমিতি রাজেন্দ্র কিশোর সরকারি উচ্চ বিদ্যালয় "শিক্ষা প্রতিষ্ঠান / City Portal of Rajshahi, Bangladesh"। বল্লা করোনেশন উচ্চ বিদ্যালয়। Rajshahi City Corporation। [স্থায়ীভাবে অকার্যকর সংযোগ] "বল্লা করোনেশন উচ্চ বিদ্যালয়"। সংগ্রহের তারিখ ১ অক্টোবর ২০১৬। [স্থায়ীভাবে অকার্যকর সংযোগ]